
Je li zabranjeno tajiti ***[znanje](https://pitajucene.com/search/znanj/questions/ "Pretraži pitanja o znanju")***?


* 
* 
* 
* 
* 
* 
* 

 
Je li zabranjeno sakrivati znanje?

Zabranjeno je tajenje znanja 


Svemogući Allah rekao je: “One koji budu tajili jasne dokaze, koje smo Mi objavili, i Pravi put, koji smo u Knjizi ljudima označili, njih će Allah prokleti, a proklet će ih i oni koji imaju pravo da proklinju … ” (El-Bekara, 159)


Ebu Hurejra, radijallahu anhu, prenio je da je Resulullah, sallallahu alejhi ve sellem, rekao: ”Ko bude upitan o znanju, pa ga zataji, Allah će ga na Sudnjem danu zauzdati uzdama od vatre.


Abdullah b. Omer, radijallahu anhu, prenio je sljedeći ***[hadis](https://pitajucene.com/search/Hadis/questions/ "Pretraži pitanja o hadisima")***: “Ko sakrije ***[znanje](https://pitajucene.com/search/znanj/questions/ "Pretraži pitanja o znanju")***, Allah će ga na Sudnjem danu zauzdati uzdama od vatre.


Propisi vezani za poglavlje 


Prvo, imam El-Menavi kaže: “***[Kazna](https://pitajucene.com/search/kazna/questions/ "Pretraži pitanja o kaznama")*** koja je predviđena u hadisu potpuno odgovara grijehu. N aime, Svevišnji Allah uzeo je obavezu od onih kojima je dato znanje da će ga bezuvjetno širiti, njemu poučavati i da ga neće tajiti (glavni cilj od stjecanja znanja jeste pozivanje ljudi u Istinu, odnosno uloga učenih jeste pozivanje i upućivanje na Pravi put), a onaj ko taji znanje oponira njegovoj stvarnoj namjeni, i daleko je od Allaha, Mudrog Stvoritelja. Zato će ga Uzvišeni Allah kazniti time što će ga zauzdati kao životinju koja se tako ukroćuje. ”


Drugo, imam El-Begavi prenio je sljedeće El-Hattabijeve riječi: ” … hadis se odnosi na ono znanje kojim je čovjek dužan ljude poučavati i na slučaj kada baš on mora o njemu izvijestiti, kao, naprimjer: kada nevjernik želi prihvatiti ***[islam](https://pitajucene.com/search/islam/questions/ "Pretraži pitanja o Islamu")*** i traži da ga se pouči islamu; kada čovjek vidi novajliju u islamu koji ne umije klanjati, a nastupilo je namasko vrijeme, i ovaj zahtijeva da ga se pouči namazu; kada čovjek upita o halalu ili haramu, tražeći fetvu i savjet. Dakle, u svim prethodnim slučajevima zabranjeno je zatajiti odgovor, a onaj ko to ipak učini grešan je i zaslužuje obećanu kaznu. Mislim, a Allah, dželle šanuhu, najbolje zna, da čovjek ne zaslužuje ukor i kaznu ako ne odgovori na pitanje u vezi s nečim što nije prijeko potrebno ljudima da znaju.”


———–


Iz knjige “Enciklopedija Zabrana u Islamu 1. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-1.pdf>


